Държавен вестник, бр. 70, 2014 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  70
тута, имунитета и привилегиите, предвидени 
в Учредителния договор на Банката и други 
приложими международноправни норми. За 
избягване на всяко съмнение между страните 
е постигнато разбиране и съгласие, че това 
Споразумение не поражда трудови или каквито 
и да било правоотношения между Клиента и 
Банковия персонал.
3. Информация за контакт. В изпълнение 
на Консултантските услуги Банката ще работи 
в тясно взаимодействие с определените за тази 
цел длъжностни лица на Клиента. Клиентът ще 
предостави на Банката имената и данните за 
контакт на персонала на Клиента, определен 
за работа по Проекта. Клиентът ще работи в 
тясно взаимодействие с определените за тази 
цел длъжностни лица на Банката. Банката ще 
предостави на Клиента имената и данните за 
контакт на персонала, определен за работа 
по Проекта.
4. Принос на Клиента. Клиентът осъществя­
ва дейностите и осигурява материалната база, 
предвидени в Приложението към това Спо­
разумение. Постигнато е изрично разбиране 
и съгласие, че Банката не носи отговорност 
при забавяне на изпълнението поради неспо­
собност на Клиента да осигури своя принос 
съгласно този параграф. 
5. Срокове. Банката поема задължението да 
мобилизира всички разумни средства, които 
са достъпни, в съответствие с най-добрите 
практики за навременно предоставяне на 
консултантските услуги, като същевременно 
работната програма и график, залегнали в 
Приложението към това Споразумение, са 
изготвени в дух на добра воля и на базата 
на информацията, с която Банката разполага 
към момента, и са дадени, допускайки, че: 
(i) Клиентът и неговият персонал изпълняват 
своите задължения навременно и по удовлет­
ворителен начин; и (ii) Клиентът през цялото 
време действа своевременно за предоставяне­
то на информация, вземането на решения и 
осигуряването на нужната подкрепа съгласно 
условията на това Споразумение и в отговор 
на периодически отправяните от Банката 
искания.
6. Документация. Банката ще съхранява 
съответната документация относно консул­
тантските услуги съобразно обичайните си 
практики за съхраняване на документи и ще 
предоставя на Клиента информация относно 
консултантските услуги при отправено от него 
основателно искане. Световната банка ще 
съхранява документацията за срок 7 години 
след приключване на финансовата година 
на Банката, към която тази документация 
се отнася, в съответствие с приложимите в 
момента политики на Световната банка за 
съхраняване на документи. За да може да 
отговори на изискванията по отношение на 
съхранение на документите за проектите, 
получаващи финансиране от Европейските 
фондове, офисът на Световната банка в Бъл­
гария ще съхранява копия от съответната 
документация 7 години след приключване на 
съответните проекти. Заедно с окончателна­
та фактура Банката ще представи писмено 
потвърждение, заверено от надлежно упъл­
номощен служител от Контролното звено на 
Банката към екипа на съответния вицепрези­
дент, че въз основа на установените мерки за 
контрол, изработеното време и категорията 
на експертите, съгласно представените до 
момента фактури, отговарят на счетоводна­
та документация и данните на звеното по 
човешки ресурси на Банката.
7. Интелектуална собственост. Правата на 
интелектуална собственост на страните върху 
всички налични доклади, изследвания, анализи 
и други документи, използвани от Банката във 
връзка с предоставянето на консултантските 
услуги, се запазват от съответната страна. 
Правото на интелектуална собственост върху 
новите материали, изготвени от Банката във 
връзка с Консултантските услуги, принадлежи 
на Клиента. Правото да се използват, копи­
рат, показват, разпространяват, публикуват и 
създават производни от всички или част от 
тези материали и да се включва информация 
от тях в изследвания, доклади, публикации, 
уебсайтове и други медии ще е обект на 
писмено съгласие от страна на Клиента при 
спазване на ограниченията за разкриване на 
поверителна информация и правата на трети 
страни. Предвид цитираното правителството 
на Република България признава правата за 
достъп до информация и предоставя достъп 
до резултатите от консултантските услуги до 
максимално възможния размер при спазване 
на ограниченията за поверителност съгласно 
раздел 9 по-долу.
8. Представяне на позиция на Банката и 
използване на нейното име, знаци и емблемa. 
(a) Клиентът се задължава да не представя 
и да не допуска да бъдат представяни пози­
циите на Банката без нейното предварително 
писмено съгласие, получено чрез размяна на 
електронна поща, факс или друга официална 
кореспонденция.
(б) Клиентът освен това се задължава да не 
използва и да не позволява да бъдат използвани 
името, знаците или емблемата на Банката във 
всякакъв вид реклами, осведомителна лите­
ратура и информация без предварителното 
писмено съгласие на Банката, а ако такова 
съгласие бъде дадено, името, знаците и ембле­
мата на Банката да бъдат използвани в строго 
съответствие с полученото разрешение и при 
вземане предвид и включване на обичайните 
за Банката обяснения и уточнения.